નવી દિલ્હીઃ તહેવારોની શરૂઆત તાની સાથે જ રજાનો માહોલ જોવા મળી રહ્યો છે. એવામાં નવેમ્બર મહિનાની શરૂઆતમાં જ બેંકોની લાંબી રજા પડવા જઈ રહી છે. મહિનાની શરૂઆતમાં જ સતત પાંચ દિવસ સુધી બેંકો બંધ રહેશે. દિવાળી અને છઠના કારણે બેંકોમાં લાંબી રજા પડી રહી છે. આરબીઆઈની વેબસાઈટ પર આપેલી માહિતી મુજબ 7 નવેમ્બરે બેંકોમાં દિવાળીની રજા પડશે, 8 નવેમ્બરે બેસતું વર્ષ અને 9 નવેમ્બરે ભાઈબીજના કારણે બેંકો બંધ રહેશે. જ્યારે 10મી નવેમ્બરે બીજો શનિવાર આતો હોવાથી અને 11મી નવેમ્બરે રવિવાર હોવાથી પણ બેંકો બંધ રહેશે.